b'\n_START_ARTICLE_\nKojiki\n_START_SECTION_\nShintoismen\n_START_PARAGRAPH_\nDa shintoismen ble utformet p\xc3\xa5 1400-tallet ved at man opprettet den f\xc3\xb8rste shintoskole som var uavhengig av buddhismen, grep man tilbake til mytene fra Kojiki og andre samtidige tekster, og mente \xc3\xa5 vite at denne tradisjonen var Japans opprinnelige religion siden oldtiden._NEWLINE_Shintoismen ble revitalisert i forbindelse med meijirestaurasjonen fra 1868 av, under keiser Mutsuhito. B\xc3\xa5de f\xc3\xb8r og etter dette hadde shintoistiske ritualer v\xc3\xa6rt med p\xc3\xa5 underbygge keiserens autoritet. Dette ble endret etter Japans kapitulasjon i 1945._NEWLINE_B\xc3\xa5de under Tenmu og fram til i dag har shintoismen levd side om side med buddhismen, og utvekslet myter og ritualer.'